|  |  |
| --- | --- |
| **-** **בלמס -** | |
|  | **לשכת היועץ המשפטי** |
| **מדור תלונות ציבור ארצי וחופש מידע** |
| טלפון: 02-5426020 |
|  | פקס: 02-5898823 |
|  | **‏‏‏‏‏‏‏כ"ג אב, תש"פ, ‏‏‏13 אוגוסט, 2020** |
|  | **סימוכין:** **73011320 חופש מידע 324/20** |
|  | **מס' תיק פניות (מש"י):** **69054** |
|  |  |

לכבוד

**עו"ד איה מרקביץ'**

באמצעות דוא"ל:

[foi@meida.org.il](mailto:foi@meida.org.il)

ח.נ.,

|  |  |  |
| --- | --- | --- |
| **הנדון:** | **בקשת חופש מידע 324/20: נהלים והנחיות המשטרה לגבי משבר הקורונה** | |
|  | בסימוכין ל: | פנייתך מיום 23/04/2020  ארכה ראשונה מיום 26/05/2020  ארכה שניה מיום 20/07/2020 |

1. בפנייתך שבסימוכין ביקשת לקבל לידייך מידע הנוגע להנחיות מנהליות שנתנה משטרת ישראל, לרבות נהלים ופקודות מטא"ר, לעניין הפעלת סמכויותיה מכוח תקנות, צווים וחיקוקים אחרים לעניין ההתמודדות עם מגפת הקורונה,

זאת לרבות:

* רשימה של ההנחיות האמורות;
* העתקים של ההנחיות האמורות שלא פורסמו לציבור, ולגבי הנחיות שפורסמו, נבקש לקבל הפניה למקום פרסומן.

1. לאחר שבחנו את הבקשה ושקלנו את השיקולים הרלבנטיים החלטנו להיענות לבקשתך באופן חלקי.
2. נוהל "אכיפת עבירות קנס מנהליות מכח צו בריאות העם - נגיף הקורונה- הוראת שעה", מס' הנוהל 01.02.01- מצוי במרשתת ומכיוון שבאפשרותך לקבלם במדיה הפתוחה אנו דוחים בקשתך לקבלת המידע המבוקש, זאת לאור האמור בסעיף 8(4) לחוק חופש המידע (התשנ"ח-1998) (להלן: "החוק"), הקובע כי רשות ציבורית רשאית לדחות בקשה לקבלת מידע כאשר המידע פורסם ועומד לרשות הציבור או לעיונו.

יובהר כי נוהל זה מכיל בתוכו את כל העבירות שנקבעו עד כה בדגש על עבירת אי עטיית מסיכה וכן מפרט את מדיניות האכיפה כלפי קטינים, אוכלוסיות מיוחדות ומשפחות.

לנוחיותך, הנוהל מופיע בקישור הבא:

<https://www.police.gov.il/menifa/13.01.02.01_3.pdf>  
זאת ועוד, בימים הקרובים יעלו לאתר משטרת ישראל הנהלים הבאים:

* הנחיית מנהלת קורונה- מדיניות ארצית לאכיפת העבירות למניעת התפשטות נגיף הקורונה.
* נוהל צווי סגירה.

1. מצ"ב למענה זה ההנחיות והנהלים הרלוונטיים לבקשתך:

* אוגדני "הנחיות ודגשים של משטרת ישראל לאוכלוסייה - נגיף קורונה" (30 קבצים).
* הנחיית הגשת תלונה מקוונת.
* עבירות אלימות במשפחה בתקופת הקורונה- יצויין כי חלק מצומצם בהנחייה הושחר בהתאם לאמור בסעיף 9(ב)(1) לחוק, הקובע כי רשות ציבורית אינה חייבת למסור מידע אשר גילויו עלול לשבש את התפקוד התקין שלה.
* מחאות רכובות בתקופת משבר הקורונה- כללים.
* נוהל "הפעלת חיילים לצורך נוכחות ובולטות בימי קורונה".
* מסגרת לנוהל שת"פ עם משרדי הממשלה לשם סיוע למשטרת ישראל באכיפת תקנות שעת חירום בעניין מחלת נגיף הקורונה החדש.
* הנחיית חטיבת החקירות – "טיפול בנגיף הקורונה"- חלקים מההנחיה הנוגעים באופן ישיר למערך החקירות הושחרו לאור סעיף 14(א)(9) לחוק, הקובע כי הוראות חוק זה לא יחולו על גופים ועל מידע שנוצר, שנאסף או שמוחזק בידי מערכי המודיעין והחקירות של משטרת ישראל וכן לאור האמור בסעיף 9(ב)(8)(א) לחוק, הקובע כי רשות ציבורית אינה חייבת למסור מידע על שיטות עבודה ונהלים של רשות ציבורית העוסקת באכיפת החוק העלול לגרום לפגיעה בפעולות האכיפה.

1. בעקבות פניה שהתקבלה בנושא הנוגע לשימוש ברחפנים לצורך התחקות אחר חייבי בידוד, להלן ההנחיות שניתנו בנושא ע"י יועמ"ש המשטרה:
2. השימוש ברחפן לאכיפת חובת הבידוד ייעשה בהסכמת חב הבידוד.
3. יש להימנע מכריזה באמצעות הרחפן החושפת את מצבו של חב הבידוד בפני סביבתו. השיח מול חב הבידוד יתקיים באמצעות הטלפון.
4. יש להימנע מצילום מרחבים פרטיים. המצלמה תופעל רק בזמן שהיא מכוונת כלפי חב הבידוד.
5. עוד יצוין כי קיימים נהלים אשר נמצאים באחריות משרדי ממשלה שונים, כגון:

"הוראות לאכיפת בידוד בבית חולים" וכן נוהל "אכיפה ותיאום עם המשטרה (בידוד בית)", אשר הוצא ע"י משרד הבריאות וכן "נוהל אכיפה מתואמת – משטרת ישראל ופקחי הרשויות המקומיות", אשר הוצא ע"י המשרד לביטחון הפנים.

באפשרותך לפנות אל הממונה על חוק חופש המידע שבמשרדים אלה לשם בחינת קבלת המבוקש, בהתאם לקבוע בסעיף 8 (5) לחוק, הקובע כי רשות ציבורית רשאית לדחות בקשה לקבלת מידע כאשר המידע נוצר בידי רשות ציבורית אחרת.

1. לאחרונה הוקמה במשטרת ישראל מנהלת ייעודית לטיפול במשבר נגיף הקורונה. בכוונת המנהלת להעלות לאתר המשטרה באופן יזום ושוטף את נהלים והנחיות בנושא הקורונה.
2. מובא לידיעתך כי הנך רשאית לעתור כנגד החלטה זו בפני ביהמ"ש המחוזי בירושלים, בשבתו כביהמ"ש לעניינים מנהליים, תוך 45 יום ממועד קבלת הודעה זו.



|  |  |
| --- | --- |
|  | בב"ח, |
|  |  |
|  | **רפ"ק יניב ארקוס, עו"ד** |
|  | **קצין מדור תלונות ציבור ארצי** |
|  | **ע/ הממונה על חופש המידע** |